Luukas Kristjan Ilves

Luukas Kristjan Ilves (sündinud 15. oktoobril 1987 Münchenis) on Eesti riigiametnik. Luukas Kristjan Ilves sündis 1987. aastal Saksamaal Münchenis Toomas Hendrik Ilvese ja Merry Bullocki peres. Kui Luukas oli viieaastane, kolis pere Washingtoni, kus isa Toomas Hendrik töötas Eesti suursaadikuna Ameerika Ühendriikides. Eestisse kolis pere 1996. aastal. Luukas Kristjan Ilves õppis aastatel 2005–2009 Stanfordi ülikoolis, algul filosoofiat ja füüsikat, kuid lõpetas rahvusvaheliste suhete erialal. Seejärel läbis ta ajateenistuse Eesti kaitseväe õhutõrjepataljonis, kus sai rühmaülemaks. 2010. aastast töötas ta Eesti Kaitseministeeriumi poliitika planeerimise osakonna spetsialistina. 2012. aasta jaanuaris asus tööle Riigi Infosüsteemi Ametisse rahvusvahelise koostöö eksperdiks, 2013. aastal ülendati ta rahvusvahelise koostöö juhiks. 2014. aasta märtsist augustini osales Luukas Kristjan Ilves Euroopa Liidu ametnikel koolitusprogrammis NEPT, praktiseerides Euroopa Komisjoni juures. 2014. aasta septembrist 2018. aasta alguseni töötas ta Eesti Vabariigi alalises esinduses Euroopa Liidu juures digiküsimuste nõunikuna. Eesti eesistumise ajal Euroopa Liidu Nõukogus juhtis ta Eesti alalises esinduses digipoliitika meeskonda ja programmi. 2015. aastal osales Luukas Kristjan Ilves juhtimisoskuste täiendkoolitusel Oxfordi Ülikoolis ja aastatel 2021–2022 omandas ta Quantic School of Business and Technologys ärijuhtimise magistrikraadi. 2018. aasta veebruaris asus Ilves vanemteadurina tööle Brüsselis tegutseva mõttekoja Lisbon Council juures, kus nõustas Euroopa poliitikuid ja ametnikke. Peagi sai temast mõttekoja asejuht ja ta töötas seal 2019. aasta maini. Seejärel töötas ta Eestis küberturbeettevõtte GuardTime strateegia- ja teaduskoostöö juhina. 17. jaanuaril 2022 asus ta tööle Majandus- ja Kommunikatsiooniministeeriumi digiarengu asekantslerina (Government CIO ehk Chief Information Officer). Ta lahkus asekantsleri ametist 2024. aasta algul, kuid jätkas ministeeriumis kantsleri nõunikuna. Ta kandideerib 2024. aasta Euroopa Parlamendi valimistel. Ilves on SA CR14 nõukogu liige, Riigi Infokommunikatsiooni SA nõukogu esimees ja SA Hans Rebase Euroopa Instituut nõukogu liige. Alates 2022. aasta lõpust on ta ka Eesti Energia nõukogu liige. Tema isa on endine Eesti president Toomas Hendrik Ilves ja ema psühholoog Merry Bullock. Ta on kristlane, EELK liige. Ta elab Kalamajas koos sotsioloogist elukaaslase Riina Raudsega, neil on 2019. aastal sündinud poeg Wilfred August Ilves. Ilves on Kaitseliidu liige. 2020. aastal liitus ta erakonnaga Eesti 200, 2024. aastal Reformierakonnaga. 2018 Valgetähe IV klassi teenetemärk Globaalsed eestlased. Luukas Kristjan Ilves Vahter, Tarmo; Kivi, Krister (09.11.2006). "Pesukaru salga laekur". Eesti Ekspress. Koppel, Olari (august 2013). "President Toomas Hendrik Ilvese intervjuu raamatus „Räägib riigipea"". Eesti Koostöö Kogu. "Õhutõrje rühmajuht Luukas Ilves viis rühmakaaslased sauna". Eesti Ekspress. 28.05.2010. Aasma, Kristin, toim (18.08.2010). "Presidendi poeg Luukas Ilves asub tööle kaitseministeeriumis". Õhtuleht. Rand, Erik (21.01.2014). "Koolitusele mineva RIA juhtivametniku Luukas Ilvese asendajale esitatakse kõrgemaid nõudmisi". Delfi. Tammet, Mattias (18.09.2014). "Luukas Kristjan Ilves hakkas euroametnikuks: Teen nohikutööd!". Õhtuleht. "Luukas Kristjan Ilves lahkub Eesti riigi teenistusest". ERR. 15.01.2018. Alas, Brita-Maria (17.01.2022). "Luukas Kristjan Ilves alustas tööd ministeeriumi digiarengu asekantslerina". Postimees. "Luukas Kristjan Ilves". Rocket Reach. Vaadatud 27.06.2023. Sternfeld, Rainer (23.10.2022). "Globaalsed eestlased. Luukas Kristjan Ilves – Eesti riigi IT-juht, digipoliitika ning küberturbe ekspert". Edasi.org. "Eesti Päevaleht, 'MIS SIND NÄRVI AJAB? | Luukas Kristjan Ilves: ma Tean Sinust Rohkem'". Lisbon Council. 07.03.2019. Jazepov, Terttu, toim (02.05.2019). "Uued väljakutsed ootavad! Luukas Ilves hakkab tööle Eesti tehnoloogiafirmas". Õhtuleht. "Luukas Kristjan Ilves lahkub digiarengu asekantsleri kohalt". ERR. 9. veebruar 2024. Mäekivi, Mirjam, toim (26. märts 2024). "Reformierakonda astunud Luukas Kristjan Ilves kandideerib europarlamenti". ERR. "Luukas Kristjan Ilves sai Eesti Energia nõukogu liikmeks". Postimees. 21.12.2022. Ilves, Luukas Kristjan (23.10.2020). "Luukas Kristjan Ilves: kristlasena samasoolise abielu poolt". Postimees. "Luukas Kristjan Ilves kolis Kalamajja". Kroonika Kodu-Eri. 01.06.2023. Lk 6. "Palju õnne! Luukas Kristjan Ilves sai isaks, Toomas Hendrik esmakordselt vanaisaks!". Kroonika. 04.07.2019. "Luukas Kristjan Ilves liitub erakonnaga Eesti 200". Postimees. 31.10.2020. "Teenetemärgi saanud Luukas Kristjan Ilves: Eesti on iga aastaga aina vägevam ja kihvtim riik!". Delfi. 21.02.2018.